**REFERAT FRA STYREMØTE (8)**

**I NORSK IRSKSETTERKLUBB**

Dato: 13.august 2018

Tid: Kl. 19.00- 20.45, skype.

Tilstede: Knut Reed (leder), Lene Moen (nestleder), Arthur Aune (jakt og trening), Nina Hordnes (utstilling), Anders Flesberg (økonomi), Tor Westrum (1. vara) og Knut Mathias Barkhall (2. vara).

Fravær: Tor-Hartvig Bondø (avlsrådet).

Referent: Vigdis Ingebrigtsen.

**Sak 82/18: Innkalling og dagsorden**

**Vedtak:** *Godkjent.*

**Sak 83/18: Protokoll fra styremøte 12.juni 2018**

**Vedtak:** *Godkjent.*

**Sak 84/18: Utestående saker fra tidligere styresaker**

|  |  |  |  |
| --- | --- | --- | --- |
| **Sak nr.** | **Tema** | **Ansvarlig** | **Status** |
| 55/18 | Bladet Fuglehunden. | KR | Generalforsamling 13. Juni, KR representerer NISK. Det er foreslått nytt styre med blad-kompetanse: Thomas Bull Enger (NGK), Signe Karin Hotvedt (NVK) og Knut Reed som leder (foreslåt av NESK).  *På generalforsamlingen den 13.06 ble Thomas og Signe valgt som nye styremedlemmer. Knut ble valgt som leder. Roy Allan Skaret var ikke på valg. Økonomien er bedret. Det jobbes med flere sponsorer.* |
| 64/18 | Avlsrådet | THB | Tor-Hartvig er leder av avlsrådet. Han har fått i oppgave å peke ut resten av medlemmene. Tore Salvensen er foreslått som ansvarlig for godkjenning av avlshunder. Styret støtter dette. THB jobber videre med å finne en person til, har foreløpig ikke lykkes. Styret oppfordres å komme med forslag til neste styremøte. |
| 67/18 | NM skog 2018. Har søkt om tilskudd på NOK 15’ – tidligere gikk tilskudd på NOK 10’. Avikles august 2018 på Kongsberg | AOA | Avd. 2 er utfordret til å øke sponsorinntektene. Viktig at dette blir et vellykket arrangement. Styret ønsker en tett dialog.  *Sak 86/18 i dagens møte.* |
| 68/18 | Norges Cup. Vi må lage klart et system før høstprøvene starter i 2018. | AOA  VI | *Sak 87/18 i dagens møte.* |
| 70/18 a | Redaksjonsgruppe. KR har sendt oppfordring til alle avdelingene. | MSL | Det er kommet inn 5 kontaktpersoner foreløpig fra avd/DR. Marit arrangerer et felles møte i august og planen er at gruppen skal fungere etter sommeren.  *Sak 90/18 i dagens møte.* |
| 70/18 b | Handlingsplan 2012-2022. Revisjon og diskusjon innen 01.10 | KR | *Styremøte 09-18.* |
| 70/18 c | Eksteriør dommer konferanse. Nina sjekker med Eldri om status og planer og rapporterer til styret | NH | Presentere status og plan i styremøtet.  *Sak 91/18 i dagens møte* |
| 70/18 d | RAS oppdatering. Tor-Hartvig og Arthur starter med oppdatering av tabeller. Må ferdigstilles til RU 2019 | THB | *Sak 88/18 i dagens møte.* |
| 70/18 e | Kalender 2018. Tore Salvesen tar ansvaret for denne og sender ut sent oktober | KR | Er i rute.  Styret ønsker mer informasjon/status/gjennomsyn før trykking. |
| 70/18 f | Antall medlemmer. Forskjellige tall fra NKK. Vigdis kotakter NKK | VI | Vigdis har sent brev til NKK IT.  Svar mottatt 3.juli:  *Når jeg tar ut medlemslisten for Norsk Irsksetterklubb nå; finner jeg 1553 medlemmer i 2017. Det er 1535 betalende medlemmer (betalte krav 2017). I tillegg kommer 9 æresmedlemmer (disse vil ikke vises på betalte krav da disse medlemstypen ligger inne med kr. 0,-). Jeg har da en differanse på 9 medlemmer, som jeg pr. nå ikke kan gi deg svar på. Når jeg sjekker oversikten vi i administrasjon tar ut for alle klubber i begynnelsen av februar – finner jeg samme tall; 1535 betalende medlemmer.*  *Jeg finner ikke tallet 1465 noen steder.*  *Dessverre fungerer ikke oversikten over nyinnmeldte slik vi tenkte. Det er ikke lett å få til en rapport på dette. Vi vurderer på å lage et annet system slik at klubbene får beskjed når en ny person melder seg inn. Dette er nå i planleggingsfasen.*  *Håper dette var litt forklarende.*  Vi har ca 1550 medlemmer nå. |

**Sak 85/18: DNA testing – svab eller blodprøver?**

NISK er blitt kontaktet av en dyreklinikk som hadde spørsmål angående helsetester på irsksetter.  I følge vår informasjon står det at eier skal gå på NKK min side og bestille munnsvaber og sende til AHT. Men ifølge NKK og veterinær kan det nå brukes både svab og blodprøver for våre raser. De ønsker at vi har oppdatert informasjon på vår webside.

Det er potensielle feilkilder med testing med svaber. I tillegg er det eier som er ansvarlig for å sende resultatet til NKK. Veterinæren har ikke noe ansvar for dette ved testing på svaber /AHT. Ved testing av blodprøver er det veterinær som er ansvarlig for testen (sertifisert) og sender resultatet til NKK.

**Vedtak:** *Tor-Hartvig oppdaterer informasjon på vår hjemmeside slik at begge testmetodene er godkjent av NISK, og våre medlemmer kan selv velge prøvemetode.*

**Sak 86/18: NM Skog 2018 – status og fremdrift**

NM Skog avholdes 31.08.-02.09. på Kongsberg. Avd.2 er arrangører på vegne av NISK. Siste rapport fra prøveleder:

**Vedtak:** *Det er påmeldt ca 80 hunder. Prøveleder holder Arthur oppdatert om fremdrift. Leder vil være tilstede på vegne av NISK ved åpning av prøven.*

**Sak 87/18: Norges Cup**

Det nærmer seg start for Norges Cup Høst – høyfjell, lavland og skog.

**Vedtak:** *Anders Storegjerde har sagt seg villig til å hjelpe til med Norges Cup høst. Han er ansvarlig for høyfjell. Vigdis er ansvarlig for lavland og skog. Arthur bidrar og lager tabeller. Vi er i rute og klar for første prøvehelg. Mer informasjon kommer på hjemmesiden.*

**Sak 88/18: Avlskonferanse**

I forbindelsen med revisjon av RAS er det planlagt å gjennomføre en avlskonferanse.

Det er kommet innspill fra et medlem om å reflektere over vår avlsstrategi og kommunikasjon med oppdretterne.

**Vedtak:** *Det jobbes med å arrangere en felles avlskonferanse for alle fuglehund raser i begynnelsen av 2019. Vi henviser til referater fra FA (felles avlsråd) og RU (raseutvalg). RAS oppdateres ut fra fakta og statistikker, og har stor fokus på HD problematikken. NISK deltar aktivt med å fremme irsksetteren.*

*THB lager en kort artikkel på hjemmesiden med informasjon til medlemmene om det arbeidet som pågår i avlsrådet, FA og RU.*

**Sak 89/18: Endring av NISK lover til nytt NKK format**

I forbindelse med at Representantskapsmøtet (RS) i 2017 vedtok den nye lovmalen, er alle medlemsklubbene/medlemsforbund i NKK pålagt å innta denne i sine lover. Det skal legges frem på RS 2019.

FKF har tidligere bedt klubbene avvente med tanke på at de kommer til å fremme endringsforslag til NKK RS.

**Vedtak:** *Lene og Anders er ansvarlig for å utarbeide revidert forslag til nye lover etter NKK sin nye lovmal. Nytt forslag legges frem på RS 2019 for godkjenning.*

**Sak 90/18:** **Medieansvarlig i NISK**

Norsk Irsksetterklubb har hjemmeside på internett og syv faste sider i bladet Fuglehunden som sine viktigste kommunikasjonsplattformer mellom styret, avdelinger og medlemmer. I tillegg vil klubbens side på Facebook kunne fungere som en toveis kommunikasjons mellom ledelse og medlemmer.

Styret ønsker å forbedre informasjon og kommunikasjon i klubben. Det er også et behov for en helhetlig koordinering av innholdet på de forskjellige plattformene.

Forholdvis stor andel av medlemskontingenten går med for å opprettholde disse kommunikasjonsplattformene. I januar ansatte styret en redaktør for NISK sidene i Fuglehunden. Det er ønskelig med en medieansvarlig for alle plattformene for å ha bedre kontroll på hva som publiseres hvor og når. Styret har tidligere prøvd å finne en slik ressursperson, men det har vært vanskelig.

Avdelingene har blitt oppfordret til å komme med en kontaktperson hver som kan bidra i en redaksjonsgruppe og samarbeide med FH redaktøren.

**Vedtak:** *Styret ønsker å løfte klubben utad med mer og bedre kommunikasjon, og i mer kontrollerte former. Et alternativer er at vi leier inn en ressursperson utad i styret. Et annet alternativ er at styret fordeler oppgavene mer seg imellom. Dette krever at styret har et fysisk møte med opplæring, ansvarsfordeling og der det lages retningslinjer for medieformidling. Leder kommer med tilbakemelding på denne saken på neste styremøte.*

**Sak 91/18: Eksteriørkonferanse – status og fremdrift**

Nina har presenterte et forslag til gjennomføring av en eksteriørkonferanse for Irsksetter og Rød Hvit Irsksetter i januar/februar 2019 i regi av NISK. Dette forslaget inneholder en arbeidsgruppe for å oppdatere rasekompendiene, forslag til foredragsholdere og tid og sted for konferansen. Styret støttet forslaget. Anders lager et budsjett, Nina sender søknad om støtte til NKK og jobber videre med planleggingen. Følges opp i neste styremøte.

**Vedtak:** *Arbeidsgruppen er kommet godt i gang. Har hatt flere møter, fordelt oppgaver og tar sikte på å avholde eksteriørkonferansen i februar 2019****.***

**Eventuelt**

* **Profileringsartikler;** NISK er snart tom for profileringsartikler (caps, buffer o.l.). De er kommet flere henvendelser med spørsmål om nye salgsvarer. Anders, Lene og Vigdis jobber med dette og lager forslag på hva vi skal ha som nye profileringsartikler, og innhenter tilbud.
* **Treningsterreng;** Det er kommet henvendelse fra en avdeling om NISK vil vurdere å leie fast treningsterreng for medlemmer og hvor avdelinger kan avholde sine treningssamlinger. Grunnlaget er at det oppleves at det stadig blir vanskeligere å få leie terreng for å trene fuglehund. Leder sender ut en forespørsel til avdelingene om hva de ønsker / har behov for.
* **Regnskap** pr 30.06.18;

Driftsinntekter: kr. 672.866,00 Driftskostnader: kr. 527.937,47

( overskudd kr. 144.928,63).

Sum egenkapital: kr. 2.191.219,56 Sum gjeld: kr. 10.761,00

* Setpoint`s Snuppa til Ulrik Myrhaug ble kåret til **Årets Jakthund** under Jakt- og Fiskedagene på Elverum. NISK gratulerer og sender blomsterhilsen.
* Det er feil på filene fra i DogWeb andre uke på rad (uke 32 og 33). Arthur har kontaktet DataHound og meldt feilen, og vil informere videre.

**Neste styremøte: mandag 3.september kl. 19.00, Skype.**